- 20.9 BESWAARSKRIF GK PINETOWN TEEN DIE BESLUIT VAN SINODE 2012 RAKENDE DIE PROSEDURE VIR KERKORDE, ARTIKEL 8 - AANSOEKE (Artt 40, 249)
- A. Br AJ Burger stel die Beswaarskrif.
- B. Besluit: Die Beswaarskrif word verwys na die Kommissie Beswaarskrifte 1 - Leerstellig.
- C. Ds PW Kurpershoek rapporteer namens die Kommissie Beswaarskrifte 1 - Leerstellig.
- D. BESWAARSKRIF
- 1. Versoek om ontvanklikheid

Ter oorweging van hierdie versoek word die volgende chronologiese gebeure gestel:

- 1.1 Die Klassis KwaZulu- Natal Suid het op 9 September 2014 'n aanbeveling aanvaar van 'n Deputate wat hulle reeds in 2011 aangewys het om die prosedure te evalueer vir aansoeke onder KO, art 8. Die Klassis het 'n Beskrywingspunt goedgekeur wat versoek dat die besluit van die Algemene Sinode 2012 gewysig word en hierdie Beskrywingspunt is ingesluit in die Agenda van die Streeksinode Vrystaat en KwaZulu- Natal wat gehou is op 25 November 2014. Die saak is geformuleer as 'n Beskrywingspunt weens die oogmerk om die besluit aan te vul, uit te brei en te verbeter in 'n nie -konfronterende en samewerkende gesindheid.
- 1.2 Die Streeksinode Vrystaat en KwaZulu-Natal se vergadering op 25 November 2014 het 'n Regskommissie aangewys om die ontvanklikheid van die Beskrywingspunt te beoordeel. Hulle aanbeveling was dat die punt nie ter tafel geneem word nie: '3.1.1 Besluite van die Algemene Sinode word nie deur 'n Beskrywingspunt verander nie maar deur 'n Gravamen of Beswaarskrif.' Die Streeksinode het die aanbeveling aanvaar en die Beskrywingspunt is nie deur die vergadering behandel nie.
- 1.3 Die Klassis besinning oor die saak strek reeds vanaf 2011 en om 'n verdere vertraging van nog drie jaar te voorkom, het die Kerkraad van die GK Pinetown besluit om in eie reg 'n Beswaarskrif te rig met die oogmerk om die besluit van die Algemene Sinode 2012 te verander.
- 1.4 Die Streeksinode vergadering het plaasgevind op 25 November 2014 en hierdie Beswaarskrif is op 1 Desember 2014 ingedien wat binne die 7 kalenderdae spertyd is vir sake wat op die Agendas van Streeksinodes was.
- 2. Regverdiging van die versoek om ontvanklikheid
- 2.1 Prosedureel

Die 1994 Sinode (Acta 1994:52, 53) het aanvaar dat ' Beswaarskrifte die kerklike weg moet volg met dien verstande dat indien die weg na die volgende meerdere vergadering afgesluit word, 'n beswaarde nie die reg ontsê kan word om self die beswaar by die betrokke meerdere vergadering in te dien nie. In só 'n geval moet 'n beswaarde egter duidelik aantoon waarom nie in die mindere vergadering se oordeel berus kan word nie.'

- 2.2 Onvermoë om by besluit te konformeer

Die beswaardes kan nie by die by die besluit van die Streeksinode konformeer om nie die saak te hanteer nie. Die saak is reeds sedert 2011 van belang vir die kerke in die ressort van Klassis KwaZulu-Natal. Dit sal nie die kerke dien nie indien dit vertraag sou word om eers in 2018 aandag te kry omdat die 2015 geleentheid gemis sou word. Alhoewel KO, art 31 impliseer dat besluite slegs deur 'n beswaar wat aandui dat die besluit nie strook met die Skrif en Kerkorde nie verander kan word, is KO, art 46 nie voorskriftelik oor die benadering wanneer die nodig geag word om 'n besluit te hersien of te verander nie.

291